# Jōdo-ji (Ono)

El Gokurakusan Jōdo-ji (en japonès 極楽山浄土寺, "Temple del Paradís de la Terra Pura") és un temple budista de la secta Shingon a Ono, prefectura de Hyōgo, al Japó. Va ser inicialment establert per Chōgen entre 1190 i 1198. Algunes de les estructures que formen el conjunt del temple han estat sotmeses històricament a diverses reconstruccions, l'última de les quals va tenir lloc el 1632, quan es va refer el campanar.
El Jōdo-dō (“Pavelló Jōdo”) del Jōdo-ji (“Temple Jōdo”), completat el 1194, és un Tresor Nacional del Japó i un dels edificis més emblemàtics de les fases inicials del budisme a l'arxipèlag japonès. La seva arquitectura reflecteix l'estil Daibutsuyō (大仏様), el qual combina elements japonesos i xinesos encara en una fase d'assimilació cultural.
El celebrat arquitecte japonès del segle XX Kazuo Shinohara (1925-2006) va prendre el Jōdodō del Jōdo-ji com a referent per diversos dels seus projectes residencials, començant per la Casa Paraigua (1961).

## L'escola Jōdo-shū de budisme

L'escola Jōdo-shū (en japonès 浄土宗, "L'escola de la Terra Pura"), també coneguda com Budisme Jōdo i a la que pertany el Jōdo-Ji, és una branca del Budisme de la Terra Pura derivada dels ensenyaments del monjo japonès Hōnen. Es va establir el 1175 i és la branca més practicada del budisme al Japó, juntament amb la Jōdo Shinshū ("Nova escola Jōdo). En la classificació general del budisme al Japó, el Jōdo-shū, el Jōdo Shinshū, el Ji-shū i el Yuzu Nembutsu-shū es classifiquen col·lectivament en el llinatge del budisme Jōdo. (Jōdo kei, 浄土系)

## Llista d'edificis

* Jōdo-dō - construït el 1194. Tresor Nacional del Japó.
* Yakushiō (Sala principal) - Important bé cultural del Japó. Va ser reconstruït l'any 1517.
* Hachiman -jinja honden - Important bé cultural del Japó.
* Hachiman-jinja haiden - Important bé cultural del Japó.
* Kaizanō - reconstruït el 1520.
* Campanar – reconstruït el 1632.
* Fudo-dō
* Monju-dō
* Kyozō

## Llista d'escultures

* Tríada Amitabha - Tresor Nacional del Japó. L'obra més important de Kaikei, de 1195-1197. Alçada: 7,5 metres.
* Amitabha: important bé cultural del Japó. És una obra de Kaikei de l'any 1201. Cedit actualment al Museu Nacional de Nara.
* Chōgen - important bé cultural del Japó, de l'any 1234.
* Màscares de sant budistes, 25 peces – Important bé cultural del Japó. És una obra de l'escola de Kaikei.

## Llista d'artesania

* Tambor de mà fet de coure: bé cultural important del Japó. Obra del 1194.
* Gorintō fet de coure: bé cultural important del Japó (1194).
* Taula – Bé cultural important del Japó.

## Llista de pintures

* Nirvana: important bé cultural del Japó.
* Els vuit sants de Shingon: bé cultural important del Japó.

## Vegeu també

* Tresors nacionals del Japó

## Galeria

* Campanar
* Kaizan-dō
* Fudoō
* Hachiman-jinja Torii i Haiden

## Referències

* ↑ Dehli, Christian; Grolimund, Andrea. The Umbrella House Project (en anglès). Weil am Rhein: Vitra Design Museum, Novembre 2022. ISBN 978-3-945852-55-2.
* ↑ 詳説 日本仏日本仏日本仏日本仏日本仏敂12ぬ . Kodansha.
* ↑ 宗派について . Kanetsu Seien.
* 1 2 3 «文化遺産データベース». Arxivat de l'original el 3 desembre 2013. [Consulta: 26 novembre 2013].

## Enllaços externs

* 神戸大学附属図書館「浄土寺縁起」 Arxivat 2020-08-18 a Wayback Machine. (en japonès)